CELEX: 32004R1471
Language: bg
Date: 2004-08-18 00:00:00
Title: Регламент (ЕО) № 1471/2004 на Комисията от 18 август 2004 година за изменение на приложение ХI към Регламент (ЕО) № 999/2001 на Европейския парламент и на Съвета по отношение на вноса на продукти от семейството на елените от Канада и Съединените американски щатиТекст от значение за ЕИП.

Важна правна забележка

|

32004R1471

Официален вестник n° L 271 , 19/08/2004 стр. 0024 - 0025

		20040818Регламент (ЕО) № 1471/2004 на Комисиятаот 18 август 2004 годиназа изменение на приложение ХI към Регламент (ЕО) № 999/2001 на Европейския парламент и на Съвета по отношение на вноса на продукти от семейството на елените от Канада и Съединените американски щати(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 999/2001 на Европейския парламент и на Съвета от 22 май 2001 г. за определяне на правила за превенция, контрол и ликвидиране на някои трансмисивни спонгиформни енцефалопатии [1], и по-специално първия параграф от член 23 от него,като има предвид, че:(1) В Канада и в Съединените американски щати е докладвано хронично линеене по отглежданите във ферми диви елени и лосове. Към настоящия момент не са потвърдени местни случаи на болестта на друго място.(2) В своето становище от 6 и 7 март 2003 г. Научният управителен комитет препоръча да се засили опазването на здравето на хората и животните в Общността от рисковете, които са свързани с хроничното линеене по животните от семейството на елените в Канада и в Съединените американски щати.(3) Тъй като Канада и Съединените американски щати не фигурират в списъка на третите страни, които са одобрени за износ към Общността на домашни преживни животни, заложен в Решение 79/542/ЕИО на Съвета относно съставянето на списък на трети страни, от които държавите-членки разрешават вноса на говеда, свине и на прясно месо [2], вече е изключена възможността за износ на живи животни от рода на елените и лосовете от тези страни към Общността.(4) Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания, регулиращи търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специфични правила на Общността, посочени в приложение А, раздел I към Директива 90/425/ЕИО [3], определя, че в Общността могат да се внасят сперма, яйцеклетки и ембриони само от определени изброени биологични видове. Биологичните видове, към които принадлежат елените и лосовете, не са изброени. Следователно вече не съществува възможност за внос в Общността на сперма, яйцеклетки и ембриони от животни от биологичните видове на елените и лосовете.(5) Следва да се предвидят мерки за намаляване до минимум на потенциалния риск за здравето на хората и животните, който се свързва с вноса на прясно месо, месни продукти и месни заготовки от елени и лосове, отглеждани във ферми или диви.(6) Следователно Регламент (ЕО) № 999/2001 следва, съответно, да се измени.(7) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Приложение ХI към Регламент (ЕО) № 999/2001 се изменя съгласно приложението към настоящия регламент.Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент се прилага от 1 януари 2005 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 18 август 2004 година.За КомисиятаDavid ByrneЧлен на Комисията[1] ОВ L 147, 31.5.2001 г., стр. 1. Регламент, последно изменен с Регламент (ЕО) № 876/2004 на Комисията (ОВ L 162, 30.4.2004 г., стр. 52).[2] ОВ L 146, 14.6.1979 г., стр. 15. Решение, последно изменено с Решение 2004/554/ЕО на Комисията (ОВ L 248, 9.7.2004 г., стр. 1).[3] ОВ L 268, 14.9.1992 г., стр. 54. Директива, последно изменена с Директива 2004/68/ЕО (ОВ L 139, 30.4.2004 г., стр. 320).--------------------------------------------------20040818ПРИЛОЖЕНИЕВ част Г от приложение ХI се добавя следната точка 4:"4.а) Когато месо от дивеч, отглеждан в земеделски стопанства, както е дефинирано в Директива 91/495/ЕИО на Съвета [1], месни заготовки, както са дефинирани в Директива 94/65/ЕО на Съвета [2], и месни продукти, както са дефинирани в Директива 77/99/ЕИО на Съвета [3], които са получени от елени или лосове, които са били отглеждани в земеделски стопанства, биват внасяни в Общността от Канада или от Съединените американски щати, здравните сертификати следва да се придружават от декларация, подписана от компетентния орган на страната производител, която декларация следва да съдържа следния текст:"Този продукт съдържа или е произведен изключително от месо, като се изключват карантиите и гръбначния стълб, от елени или лосове, които са били изследвани за наличието на хронични линеене посредством хистопатологични, имунохистохимически или други методи за диагностициране, които са били одобрени от страна на компетентния орган, като резултатите от тези изследвания са отрицателни, и продуктът не е бил получен от животни, които произхождат от стадо, в което е имало потвърдени случаи на хронично линеене или има официални съмнения за наличието на тази болест."б) Когато месо от дивеч, както е дефинирано в Директива 92/45/ЕИО на Съвета [4], месни заготовки, както са дефинирани в Директива 94/65/ЕО на Съвета, и месни продукти, както са дефинирани в Директива 77/99/ЕИО на Съвета, които са получени от диви елени или лосове, биват внасяни в Общността от Канада или от Съединените американски щати, здравните сертификати следва да се придружават от декларация, подписана от компетентния орган на страната производител, която декларация следва да съдържа следния текст:"Този продукт съдържа или е произведен изключително от месо, като се изключват карантиите и гръбначния стълб, от елени или лосове, които са били изследвани за наличието на хронично линеене посредством хистопатологични, имунохистохимически или други методи за диагностициране, които са били одобрени от страна на компетентния орган, като резултатите от тези изследвания са отрицателни, и продуктът не е бил получен от животни, които произхождат от регион, в което е имало потвърдени случаи на хронично линеене през последните три години, или има официални съмнения за наличието на тази болест."[1] ОВ L 268, 24.9.1991 г., стр. 41.[2] ОВ L 368, 31.12.1994 г., стр. 10.[3] ОВ L 26, 31.1.1977 г., стр. 85.[4] ОВ L 268, 14.9.1992 г., стр. 35."--------------------------------------------------